140 ATT DWAR IL-ĠARR TA’ MERKANZIJA BIL-BAĦAR Biex jabseb dwar il-Ġarr ta’ Merkanzija bil-Baħar. L-ATT XI tal-1954, kif emendat bl-Att XI tal-1973 u XIII tal-1983; u bl-Avviż Legali 409 tal-2007. L-ATT XI tal-1954, kif emendat bl-Att XI tal-1973 u XIII tal-1983; u bl-Avviż Legali 409 tal-2007. 1. Titolu fil-qosor. It-titolu fil-qosor ta’ dan l-Att huwa l-Att dwar il-Ġarr ta’ Merkanzija bil-Baħar. 2. F’dan l-Att " ir-Regoli" jfissru r-regoli dwar il-poloz tat-tagħbija, imniżżlin fl-Iskeda li tinsab ma’ dan l-Att. 3. Meta jgħoddu r-Regoli. Kap. 13. Għadil li fil-Kodiċi tal-Kummerċ jista’ jkun hemm xi disposizzjonijiet kuntrarji, ir-Regoli jkollhom seħħ, skont id-disposizzjonijiet ta’ dan l-Att fuq u dwar il-ġarr ta’ merkanzija bil-baħar fuq kull bastiment użat għal dak l-iskop u li jkun qed iġorr merkanzija minn Malta għal port ieħor, imma mhux jekk dak il-bastiment ikun qed iġorr merkanzija fl-ibħra ta’ Malta, jiġifieri minn gżira għall-oħra jew minn naħa għal oħra ta’ waħda mill-ġzejjer. 4. Ebda garanzija ma timplika li bastiment huwa tajjeb għall-baħar. F’ebda kuntratt għal-ġarr ta’ merkanzija bil-baħar li għalih igħoddu r-Regoli ma tkun impliċita ebda rabta assoluta tal-vettural merkanzija li ser iħaddem bastiment tajjeb għall-baħar. 5. Dikjarazzjoni li r-Regoli għandhom igħoddu għandha tkun inkluża fil-poloz tat-tagħbija. Kull polza tat-tagħbija jew dokument bħalha ta’ titolu maħruġa f’Malta, li jkun fihom jew ikunu xiehda ta’ xi kuntratt li għalih ir-Regoli jgħoddu, għandu jkun fihom dikjarazzjoni ċara illi għandhom ikollhom seħħ skont id-disposizzjonijiet tal-imsemmijin Regoli kif igħoddu b’dan l-Att. 6. Tibdil fir-regoli 4 u 5 tal-Artikolu III tar-Regoli dwar tagħbija sfuża. Meta skont l-użu ta’ xi negozju l-użin ta’ xi tagħ bija sfuża mniżżel fil-polza tat-tagħbija jkunużin magħmul jew aċċettat minn ħadd ieħor minbarra l-vettural jew il-karikatur u jingħad fil-polza tat-tagħbija illi l-użin kienhekk magħmul jew aċċettat, f’dak il-każ, għadil li jkun hemm xi jkun hemm fir-Regoli, il-polza tat-tagħbija ma għandhiex titqies li hi xiehda primafacie kontra l-vettural tal-kunsinna lil u ta’ merkanzija tal-użinhekk imniżżel fil-polza tat-tagħbija, u ma għandux jitqies li jkun ġie garantit mill-karikatur li dak l-użin waqt it-tagħbija abbord kien preċiż. 7. Ebda ħaġa f’dan l-Att ma għandha tbiddel il-ħdim tal-artikoli minn 286 sa 291, it-tnejn inklużi, u tat-Taqsima IX tal-Att dwar il-Bastimenti Merkanti li, jew il-ħdim ta’ xi liġi oħra, li fiż-żmien tkun fis-seħħ, li tillimita r-responsabbiltà tas-sidien ta’ bastimenti. 8. Tħaddim tar-Regoli. Emendata: A.L.409 tal-2007. Ir-Regoli ma jkunux, bis-saħħa ta’ dan l-Att, igħoddu għal ebda kuntratt għall-ġarr ta’ merkanzija bil-baħar magħmul qabel l-1 ta’ Jannar, 1955, u lanqas għal ebda polza tat-tagħbija jew dokument simili ta’ titolu maħruġa, sew jekk qabel jew wara dik il-ġurnata, bis-saħħa ta’ xi kuntratt bħal dak kif hawn qabel imsemmi.